Rewind, Replay, Rebound

Rewind, Replay, Rebound je siedmy štúdiový album dánskej hudobnej skupiny Volbeat, ktorý vydali 2. augusta 2019 vydavateľstvá Universal, Vertigo a Republic Records. Je to prvý album s basgitaristom Kasparom Boyom Larsenom.

Album začala skupina nahrávať ešte v novembri 2018 v Hansen Studios v Ribe, ale oficiálne ho ohlásili až 15. mája 2019 cez oficiálnu webovú stránku skupiny.

Jednou z prvých dokončených skladieb albumu, ktorú zatiaľ hrávali len na koncertoch a je zároveň aj súčasťou ich DVD/koncertného albumu s názvom Let's Boogie! Live from Telia Parken, je skladba „The Everlasting“.

Názov albumu
Podľa Michaela Poulsena sa názov albumu a motív albumového obalu týkajú skupiny Volbeat a jej hudobného vývoja. Slovo Rewind popisuje staré časy, slovo Replay je kvôli inšpirácii starým materiálom skupiny, zatiaľ čo slovo Rebound je v názve kvôli preberaniu starých inšpirácií a ich vylepšovaniu.

Single
Dňa 10. mája 2019 vydala skupina prvý singel albumu s názvom „Parasite“, ktorý bol kritizovaný kvôli dĺžke 39 sekúnd, ale neskôr dňa 15. mája k nemu pribudol dlhší singel s názvom „Leviathan“.

Dňa 10. júna skupina zverejnila na svojej oficiálnej stránke na sociálnej sieti Facebook krátke video bez zvuku, čím fanúšikom prvý krát naznačila, že sa chystá nový, už tretí, singel albumu s názvom „Last Day Under the Sun“, ktorého 21-sekundovú ukážku zverejnili 12. júna, a ktorý vyšiel 13. júna 2019 spolu s hudobným videom, ktoré bolo odpremiérované o 14:00 hodín stredoeurópskeho času a o 8:00 hodín času východného pobrežia USA.

Dňa 18. júla vyšiel štvrtý singel albumu s názvom „Cheapside Sloggers“ a 26. júla nasledoval piaty singel „Pelvis on Fire“.

Dňa 1. novembra 2019 vyšiel šiesty singel „Die to Live“.

Zoznam skladieb

 Hodnotenie 

Album Rewind, Replay, Rebound získal všeobecne pozitívnu kritiku. Na stránke Metacritic, ktorá mu udelila normalizované hodnotenie zo 100 bodov založených na recenziách z mainstreamových publikácií, album získal priemerné hodnotenie 67 bodov na základe štyroch zdrojov.

 Umiestnenie 
Týždenné rebríčky
 Rebríček (2019) Umiestnenie Australian Digital Albums (ARIA) 24Austrian Albums (Ö3 Austria)1Belgian Albums (Ultratop Flámsko)1Belgian Albums (Ultratop Valónsko)9Canadian Albums (Billboard)8Danish Albums (Hitlisten)2Dutch Albums (Album Top 100)3Finnish Albums (Suomen virallinen lista)3French Albums (SNEP)62German Albums (Offizielle Top 100)1 Hungarian Albums (MAHASZ)12 Italian Albums (FIMI)57Norwegian Albums (VG-lista)3Polish Albums (ZPAV)17Scottish Albums (OCC)4 Spanish Albums (PROMUSICAE)7 Swedish Albums (Sverigetopplistan)4Swiss Albums (Schweizer Hitparade)1UK Albums (OCC)7US Billboard 20027

Koncoročné rebríčky
 Rebríček (2019) Umiestnenie Austrian Albums (Ö3 Austria) 18 Belgian Albums (Ultratop Flanders) 88 Danish Albums (Hitlisten) 55 German Albums (Offizielle Top 100) 9 Swiss Albums (Schweizer Hitparade) 39

Predajnosť
V prvom týždni debutoval album Rewind, Replay, Rebound na 7. mieste v rebríčku UK Albums Chart s predajom 4 840 kópií.

Obsadenie
 Michael Poulsen – hlavné vokály, rytmická gitara
 Rob Caggiano – rytmická, akustická a sólová gitara
 Kaspar Boye Larsen – basgitara
 Jon Larsen – bicie
Hosťujúci umelci
Mia Maja – sprievodné vokály
Harlem Gospel Choir – sprievodné vokály v skladbách „Last Day Under the Sun“, „Maybe I Believe“ a „Under the Influence“
Neil Fallon – sprievodné vokály v skladbe „Die to Live“
Gary Holt – sólová gitara v skladbe „Cheapside Sloggers“
Raynier Jacob Jacildo – klavír v skladbe „Die to Live“
Doug Corcoran – saxofón v skladbe „Die to Live“
 Bryan Russell – organ v skladbách „Cloud 9“ a „Immortal but Destructible“
 Martin Pagaard Wolff – akustická a elektrická gitara v skladbe „7:24“

 Pozri aj 
 Rewind, Replay, Rebound World Tour

Referencie

Externé odkazy
 Oficiálna stránka skupiny
 Rewind, Replay, Rebound na Discogs
 Rewind, Replay, Rebound na AllMusic
 Rewind, Replay, Rebound na ROOOAR Violent Zone  (po anglicky)

Kategória:Albumy skupiny Volbeat
Kategória:Hudobné albumy z 2019